Buč Kesidi

**Buč Kesidi** je srpska indie rok grupa iz Pančeva osnovana 2013. Čine je gitarist Luka Racić i bubjar Zoran Zarubica.

## Historija 
### 2013–2016: Osnivanje i prvi album 
Članovi grupe, u koje se tada ubrajao i basista Alen Duš, su se prethodno poznavali iz srednje škole, gdje su svirali zajedno u drugim grupama. Prvi bend u kojem se nalaze sva tri buduća člana Buč Kesidija zove se „Aleksandar Mitrović i bend”, čiji se repertoar sastoji od obrada domaćih pop, rok, novovalnih i šlager hitova, i čiji sastav pored Racića (gitara, prateći vokal), Zarubice (bubanj, prateći vokal) i Duša (bas gitara, prateći vokal) čine Aleksandar Mitrović „Coa” (vokal, saksofon) i Nebojša Kozlovački „Neba” (gitara).

Sredinom 2013. Racić i Zarubica pišu svoje prve originalne pesme, koje uvježbavaju i izvode. Godine 2014. Racić, Zarubica i Duš se odvajaju i nastavljaju da sviraju pod imenom Buč Kesidi, i počinju saradnju sa producentom Milanom Bjelicom i pančevačkim Studiom Krokodil. Krajem 2015, Buč Kesidi izdaje prvi singl i spot za pesmu "Jaa (imam plaan)" pod izdavačkom kućom Lampshade Media, a zatim i EP *Španska serija* početkom 2016.

Tokom ljeta 2016. bend završava snimanje prvog albuma *Posesivno-ospulsivni hospul*, koji objavljuje u novembru iste godine.

### Euforija i regionalni uspjeh 
Tokom 2017, bend počinje da piše i izvodi nove pesme, među kojima je i pjesma *Nema ljubavi u klubu* koju biraju da snime kao naredni singl. U ovom periodu, basista Alen Duš napušta bend, i poslije nekoliko kratkoročnih zamjena na mjestu basiste, bend nastavlja da radi kao dvojac. Ova promjena u prouzrokuje da se bend okrene korišćenju sintisajzera i semplera uživo, što ih dovodi do modernijeg zvuka sa uticajima elektronske muzike.

Krajem 2018. izdaju singl i spot za pesmu *Nema ljubavi u klubu* kojom najavljuju drugi album, sada za izdavačku kuću Kontra. *Nema ljubavi u klubu* brzo privlači pažnju publike i kritike. U aprilu 2019. izlazi naredni singl sa novog albuma, *Đuskanje ne pomaže*, u kojem Zarubica po prvi put preuzima ulogu glavnog vokala i tekstopisca. Ljeto 2019. obilježavaju nastupi na festivalima širom zemlje, u koje se ubrajaju Arsenal fest, Beer Fest i nastup na glavnoj bini EXIT festivala.

U novembru 2019. Buč Kesidi izdaje drugi album pod nazivom *Euforija*. Album je kritički vrlo dobro primljen, sa velikim brojem pozitivnih recenzija koje ga često navode kao domaći album godine.

U oktobru 2020, snimaju eksperimentalni koncertni film pod nazivom *Euforija uživo,* u izvršnoj produkciji kuće Bassivity Studios. Tokom leta 2021. *Euforija uživo* dobija regionalnu kino i festivalsku turneju, sa premijernim prikazivanjima u kinima u Srbiji, Hrvatskoj i Bosni i Hercegovini.

U julu 2021, nakon više od godinu dana koncertne pauze, Buč Kesidi je pred više od 10.000 ljudi nastupio na glavnoj bini EXIT Festivala u Novom Sadu. Ovime se nastavlja regionalna turneja na kojoj koncertno promovišu album *Euforija*, koja nakon EXIT-a uključuje nastupe na Lovefestu, OK Festu, u Sarajevu, Splitu, Skoplju, kao i rasprodate samostalne koncerte u Novom Sadu, Podgorici, u Beogradu (na Kalemegdanu) i pet rasprodatih koncerata u Zagrebu.

## Članovi 
### Sadašnji 
* Luka Racić — vokal, gitara (2013–sada)
* Zoran Zarubica — vokal, bubanj, udaraljke (2013–sada)

### Bivši 
* Alen Duš — bas gitara, prateći vokal (2013–2017)

## Diskografija 
### Studijski albumi 
* *Posesivno-ospulsivni hospul* (2016)
* *Euforija* (2019)

### EP izdanja 
* *Španska serija* (2016)

### Koncertni albumi 
* *Euforija uživo* (2021)

### Singlovi 
* "Jaa (imam plaan)" (2015)
* "Španska serija (EP)" (2016)
* "Nema ljubavi u klubu" (2017)
* "Đuskanje ne pomaže" (2018)
* "TIHO" (2018)
* "Nedelja ujutru" (2020)
* "Curimo po asfaltu" (2022)
* "Skupi snagu" (2023)
* "Trebaš mi" (2023)

## Nagrade i nominacije 
* **Nagrada Milan Mladenović**

* **MAC**

* **Nagrada IMPALA**

* **Nagrade Godum**

* **Nagrade Runda**

## Reference 
Kategorija:Srpske rok-grupe
Kategorija:Muzičke grupe osnovane 2013.